
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 187 

30 Αυγούστου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 78 
Οργάνωση - αρμοδιότητες Γραφείου Αντιμετώπισης 
Περιστατικών Αυθαιρεσίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παρ. 15 του ν. 3938/2011 «Σύσταση Γρα¬ 
φείου Αντιμετώπισης Περιστατικών Αυθαιρεσίας στο 
Υπουργείο Προστασίας του Πολίτη και άλλες διατάξεις 
(Α' 61). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του κρατικού προϋπολογισμού. 

4. Την υπ' αριθμ. 169/2011 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Προστασίας του Πολίτη, αποφασίζουμε: 

Άρθρο 1 

Διάρθρωση - Αρμοδιότητες 

Το Γραφείο Αντιμετώπισης Περιστατικών Αυθαιρεσίας 
του άρθρου 1 του ν. 3938/2011 διαρθρώνεται βάσει των 
λειτουργικών και επιχειρησιακών του δραστηριοτήτων 
στα ακόλουθα Κλιμάκια: 

α. Υποδοχής και Ενημέρωσης Πολιτών, το οποίο είναι 
αρμόδιο για: 

αα. Την υποδοχή των πολιτών οι οποίοι προσέρχονται 
για την υποβολή καταγγελιών ή παραπόνων σε βάρος 
ένστολου προσωπικού της Ελληνικής Αστυνομίας, του 
Λιμενικού Σώματος - Ελληνικής Ακτοφυλακής και του 
Πυροσβεστικού Σώματος για πράξεις που εκδηλώθηκαν 
κατά την άσκηση των καθηκόντων του και αφορούν 
αδικήματα και συμπεριφορές που περιλαμβάνονται στην 
αποστολή του Γ ραφείου, καθώς και την ενημέρωσή τους 
αναφορικά με τα δικαιώματά τους και την προβλεπό- 
μενη διαδικασία εξέτασης των εν λόγω καταγγελιών 
και παραπόνων. 

ββ. Την παρακολούθηση των εξελίξεων και του απο¬ 
τελέσματος σε ό,τι αφορά στη διερεύνηση των καταγ¬ 
γελιών και την παροχή σχετικής ενημέρωσης στους 
καταγγέλλοντες, κατόπιν εγγράφου αιτήσεώς τους. 


γγ. Την ενημέρωση των πολιτών επί ερωτημάτων αρ¬ 
μοδιότητας του Γραφείου που υποβάλλονται εγγρά- 
φως, τηλεφωνικώς, μέσω ηλεκτρονικού ταχυδρομείου 
και τηλεομοιότυπου. 

δδ. Την καταγραφή ανώνυμων καταγγελιών και πληρο¬ 
φοριών που περιέχουν συγκεκριμένα στοιχεία και αφο¬ 
ρούν σε πράξεις και συμπεριφορές που ανάγονται στην 
αποστολή του Γ ραφείου και την προώθησή τους στην 
Τριμελή Επιτροπή της παραγράφου 3 του άρθρου 1 του 
ν. 3938/2011 για αξιολόγηση και περαιτέρω χειρισμό. 

εε. Τη μέριμνα για τη λειτουργία ειδικής τηλεφωνικής 
γραμμής για την υποβολή καταγγελιών και της ηλεκτρο¬ 
νικής διεύθυνσης του Γ ραφείου. 

β. Υποβολής και Τεκμηρίωσης Καταγγελιών, το οποίο 
είναι αρμόδιο για: 

αα. Την παραλαβή των επώνυμων και γραπτών καταγ¬ 
γελιών που υποβάλλονται στο Γ ραφείο αυτοπροσώπως 
από τους πολίτες ή μέσω πληρεξούσιου δικηγόρου ή 
μέσω των Κέντρων Εξυπηρέτησης Πολιτών (Κ.Ε.Π.). 

ββ. Την καταγραφή προφορικών καταγγελιών σύμφω¬ 
να με όσα ορίζονται στην παράγραφο 2 του άρθρου 1 
του ν. 3938/2011. 

γγ. Την επικοινωνία με τους καταγγέλλοντες για πε¬ 
ραιτέρω διευκρινίσεις, σε περιπτώσεις μη αυτοπρόσω¬ 
πης υποβολής των καταγγελιών και εφόσον αυτό κρί- 
νεται αναγκαίο για την αντικειμενικότερη εκτίμηση των 
καταγγελλομένων και την πρόοδο της διαδικασίας. 

δδ. Την αναζήτηση, καταγραφή και συσχέτιση των 
εγγράφων και λοιπών στοιχείων που είναι αναγκαία για 
την εκτίμηση της σοβαρότητας κάθε υπόθεσης, αρμο¬ 
διότητας του Γραφείου, προκειμένου να αποφασιστεί 
από την Επιτροπή ο περαιτέρω χειρισμός της. 

εε. Την υποβολή στην Επιτροπή, για αξιολόγηση και 
περαιτέρω χειρισμό, των καταγγελιών των προηγουμέ¬ 
νων υποπεριπτώσεων. 

γ. Διοικητικής Υποστήριξης και Στατιστικής, το οποίο 
είναι αρμόδιο για: 

αα. Την εξασφάλιση της γραμματειακής υποστήριξης και 
τη μέριμνα για τον υλικοτεχνικό εξοπλισμό του Γ ραφείου. 

ββ. Την τήρηση αρχείων των υποθέσεων που χειρί¬ 
στηκε το Γραφείο και προσωπικών δεδομένων και τη 
διασφάλιση του απορρήτου τους, εφαρμοζομένων, κατά 
περίπτωση, των διατάξεων του ν. 2472/1997 (Α' 50). 

γγ. Την καταγραφή και τήρηση στατιστικών στοιχείων 
για τις υποθέσεις που επελήφθη η Επιτροπή και την 

ανάρτηση, κατ’ έτος, των στοιχείων αυτών στον ιστό- 
τοπο του Υπουργείου Προστασίας του Πολίτη. 

δδ. Την καθημερινή ενημέρωση επί δημοσιευμάτων 
ή εκπομπών των Μέσων Μαζικής Ενημέρωσης (ΜΜΕ) 
που αφορούν σε ποινικά ή πειθαρχικά αδικήματα του 
ένστολου προσωπικού των Σωμάτων Ασφαλείας, συνερ- 
γαζόμενο προς τούτο με το Γραφείο Τύπου και Δημο¬ 
σίων Σχέσεων του Υπουργείου Προστασίας του Πολίτη, 
και τη γνωστοποίησή τους στην Τριμελή Επιτροπή και 
στις αρμόδιες για τη διερεύνηση και την επιβολή των 
προβλεπομένων κυρώσεων υπηρεσίες. 

εε. Την παροχή υποστήριξης στον πρόεδρο και στα 
μέλη της Επιτροπής, στο πλαίσιο εκπλήρωσης των κα¬ 
θηκόντων τους. 

Άρθρο 2 

Αρμοδιότητες Επιτροπής και Καθήκοντα Οργάνων 

1. Η Τριμελής Επιτροπή του Γραφείου Αντιμετώπισης 
Περιστατικών Αυθαιρεσίας έχει τις εξής αρμοδιότη¬ 
τες: 

α. Αξιολογεί τις καταγγελίες που υποβάλλονται στο 
Γραφείο ή παραλαμβάνονται από αυτό και αποφασίζει 
με πράξη της για τον περαιτέρω χειρισμό τους σύμφωνα 
με τις διατάξεις της παραγράφου 3 του άρθρου 1 του 
ν. 3938/2011. 

β. Επιλαμβάνεται περιστατικών αρμοδιότητας του 
Γ ραφείου, κατόπιν εντολής του Υπουργού Προστασίας 
του Πολίτη ή και αυτεπαγγέλτως παραγγέλλοντας σχε¬ 
τική έρευνα, ύστερα από πληροφορίες με συγκεκριμένα 
στοιχεία για πράξεις ή συμπεριφορές που τελέστηκαν 
ή εκδηλώθηκαν από ένστολο προσωπικό της Ελληνικής 
Αστυνομίας, του Λιμενικού Σώματος - Ελληνικής Ακτο¬ 
φυλακής και του Πυροσβεστικού Σώματος και ανάγονται 
στην αποστολή του Γ ραφείου. 

γ. Εξετάζει τους πειθαρχικούς φακέλους που διαβιβά¬ 
ζονται σ’ αυτήν από τις Διευθύνσεις Προσωπικού των 
οικείων Αρχηγείων των Σωμάτων του Υπουργείου και 
αφορούν σε υποθέσεις για τις οποίες έχει εκδοθεί κα- 
ταδικαστική απόφαση από το Ευρωπαϊκό Δικαστήριο 
Δικαιωμάτων του Ανθρώπου σε βάρος της Ελλάδας για 
παράβαση των διατάξεων της Ευρωπαϊκής Σύμβασης Δι¬ 
καιωμάτων του Ανθρώπου και διαπιστώνονται σ’ αυτήν 
ελλείψεις της πειθαρχικής διαδικασίας ή νέα στοιχεία 
που δεν αξιολογήθηκαν στην πειθαρχική έρευνα ή την 
εκδίκαση της υπόθεσης. Ακολούθως, λαμβάνοντας υπό¬ 
ψη της ιδίως όσα έκανε δεκτά το Ευρωπαϊκό Δικαστήριο 
Δικαιωμάτων του Ανθρώπου, αποφασίζει: 

αα. είτε την εκ νέου διερεύνηση της υπόθεσης, σύμ¬ 
φωνα με όσα ορίζονται στην παρ. 6 του άρθρου 1 του 
ν. 3938/2011, διαβιβάζοντας προς τούτο την απόφασή 
της με όλα τα στοιχεία του φακέλου στον Αρχηγό του 
οικείου Σώματος, 

ββ. είτε την επιστροφή του φακέλου στη Διεύθυνση 
Προσωπικού του οικείου Αρχηγείου, προκειμένου να 
τεθεί στο αρχείο, εφόσον κρίνει ότι δεν απαιτείται η 
εκ νέου διερεύνηση της υπόθεσης. 

δ. Προτείνει στον Υπουργό Προστασίας του Πολίτη τη 
διερεύνηση από μέλος της Επιτροπής σοβαρής καταγ¬ 
γελίας ή περιστατικού αρμοδιότητας του Γ ραφείου. 

ε. Ενημερώνει, με σχετική αναφορά, τακτικά κάθε 
δύο (2) μήνες και έκτακτα σε κάθε σοβαρή περίπτω¬ 
ση, τον Υπουργό Προστασίας του Πολίτη για θέματα 
συμπεριφοράς του ένστολου προσωπικού της Ελληνι¬ 


κής Αστυνομίας, του Λιμενικού Σώματος - Ελληνικής 
Ακτοφυλακής και του Πυροσβεστικού Σώματος προς 
τους πολίτες, με βάση καταγγελίες ή παράπονα που 
έχουν υποβληθεί στο Γ ραφείο και, ειδικότερα, για τα 
αποτελέσματα της διερεύνησής τους από τις αρμόδιες 
Υπηρεσίες των Σωμάτων και για τις ποινές που έχουν 
επιβληθεί στους παραβάτες. 

στ. Αποφασίζει λαμβάνοντας υπόψη τις διατάξεις του 
άρθρου 5 του ν. 2690/1999 (Α' 45) και του ν. 2472/1997, 
επί των αιτημάτων που υποβάλλονται στο Γ ραφείο και 
αφορούν στην πρόσβαση επί των στοιχείων φακέλων 
που καταρτίστηκαν στο πλαίσιο της πειθαρχικής διε- 
ρεύνησης υποθέσεων από μέλη της Επιτροπής ή κα¬ 
τόπιν αποφάσεώς της από αρμόδιες Υπηρεσίες των 
Σωμάτων. 

ζ. Εκτιμά τον τρόπο χειρισμού και παρακολουθεί το 
χρόνο ολοκλήρωσης της έρευνας των πειθαρχικών υπο¬ 
θέσεων που αναθέτει στις καθ' ύλην αρμόδιες Υπηρε¬ 
σίες της Ελληνικής Αστυνομίας, του Λιμενικού Σώμα¬ 
τος - Ελληνικής Ακτοφυλακής και του Πυροσβεστικού 
Σώματος, διατυπώνοντας, σε συντρέχουσα περίπτωση, 
σχετικές παρατηρήσεις και επισημάνσεις στις οποίες 
τα αρμόδια πειθαρχικά όργανα υποχρεούνται να συμ¬ 
μορφώνονται. 

η. Καταρτίζει και υποβάλλει στον Υπουργό Προστα¬ 
σίας του Πολίτη, κατά το μήνα Ιανουάριο κάθε έτους, 
έκθεση για τις δραστηριότητες του Γ ραφείου κατά το 
προηγούμενο έτος. Στο πλαίσιο αυτό εξετάζει, αναλύει 
και αξιολογεί συνολικά την παραβατική συμπεριφορά 
του ένστολου προσωπικού των Σωμάτων Ασφαλείας 
προς τους πολίτες και καταγράφει τις διαπιστώσεις της 
αναφορικά με τα αίτια εκδήλωσης της συμπεριφοράς 
αυτής. Επίσης, αξιολογεί τα πορίσματα των αρμόδιων 
πειθαρχικών οργάνων των Σωμάτων και προτείνει, στο 
πλαίσιο των αρμοδιοτήτων της Επιτροπής, μέτρα αντι¬ 
μετώπισης της παραβατικής συμπεριφοράς του εν λόγω 
προσωπικού, βελτίωσης του πειθαρχικού ελέγχου και 
αναβάθμισης της λειτουργίας του Γ ραφείου. 

θ. Μεριμνά για την υλοποίηση των εντολών του 
Υπουργείου Προστασίας του Πολίτη στο πλαίσιο των 
αρμοδιοτήτων της. 

2. Ο πρόεδρος της Επιτροπής ασκεί τη διοίκηση του 
Γ ραφείου και ευθύνεται για την ομαλή λειτουργία και 
την αποτελεσματική εκπλήρωση της αποστολής του. 
Στο πλαίσιο αυτό: 

α. Κατανέμει το προσωπικό του Γ ραφείου στα επιμέ- 
ρους Κλιμάκια ανάλογα με τις ανάγκες τους. 

β. Ορίζει τους προϊσταμένους των Κλιμακίων, βάσει 
των ειδικότερων προσόντων τους και των ισχυουσών 
διατάξεων. 

γ. Καθορίζει τις προτεραιότητες του Γραφείου, οργα¬ 
νώνει τον τρόπο εκτέλεσης των εργασιών και παρέχει 
στο προσωπικό τις αναγκαίες οδηγίες και κατευθύνσεις 
για την ακριβή εκτέλεση των καθηκόντων του. 

δ. Προεδρεύει της Επιτροπής και καθορίζει τα προς 
συζήτηση θέματα. 

ε. Ενημερώνει άμεσα τον Υπουργό Προστασίας του 
Πολίτη για κάθε σοβαρό, έκτακτο ή ιδιαίτερο γεγονός 
αρμοδιότητας του Γ ραφείου. 

στ. Επικοινωνεί και συνεργάζεται με τους Αρχηγούς 
της Ελληνικής Αστυνομίας, του Λιμενικού Σώματος - Ελ¬ 
ληνικής Ακτοφυλακής και του Πυροσβεστικού Σώματος, 
τον Συνήγορο του Πολίτη, τους εισαγγελικούς λειτουρ- 

γούς που εποπτεύουν τις Υπηρεσίες Εσωτερικών Υπο¬ 
θέσεων του Υπουργείου Προστασίας του Πολίτη, κα¬ 
θώς και με τους προϊσταμένους των Υπηρεσιών αυτών 
και γενικά με οποιαδήποτε Αρχή, Φορέα και δημόσια 
υπηρεσία ή υπηρεσία του ευρύτερου δημόσιου τομέα 
κρίνει σκόπιμο για την αποτελεσματική εκπλήρωση της 
αποστολής του Γραφείου. 

ζ. Ενημερώνει τον Αρχηγό του οικείου Σώματος για κα¬ 
ταγγελίες ή περιστατικά που περιέρχονται στο Γ ραφείο 
Αντιμετώπισης Περιστατικών Αυθαιρεσίας και αφορούν 
τις Υπηρεσίες Εσωτερικών Υποθέσεων του Υπουργείου 
Προστασίας του Πολίτη. 

3. Τα μέλη της Επιτροπής, παρέχουν συνδρομή στον 
Πρόεδρο αυτής στην άσκηση των αρμοδιοτήτων του 
και έχουν τα εξής, ειδικότερα καθήκοντα: 

α. Διερευνούν περιπτώσεις σοβαρών καταγγελιών ή 
περιστατικών της παραγράφου 1 του ν. 3938/2011 κα¬ 
τόπιν εντολής του Υπουργού Προστασίας του Πολίτη, 
μεριμνώντας στην περίπτωση αυτή για την ενημέρωση 
του Αρχηγού του οικείου Σώματος, ώστε να ανασταλεί η 
τυχόν ασκηθείσα πειθαρχική δίωξη και να διαβιβαστούν 
άμεσα στο Γ ραφείο για συσχέτιση όλα τα συναφή με 
την υπόθεση, συλλεχθέντα στοιχεία. 

β. Υποβάλλουν στον Αρχηγό του οικείου Σώματος 
το πόρισμα της πειθαρχικής έρευνας που ενήργησαν 
κατόπιν εντολής του Υπουργού μαζί με το φάκελο της 
σχετικής πειθαρχικής δικογραφίας, για την άσκηση του 
πειθαρχικού ελέγχου. 

γ. Συμμετέχουν στις εργασίες της Επιτροπής και 
εκτελούν κάθε πρόσθετο έργο που τους αναθέτει ο 
Πρόεδρος, στο πλαίσιο εκπλήρωσης της αποστολής 
του Γ ραφείου. 

4. Οι προϊστάμενοι των Κλιμακίων διευθύνουν, επο¬ 
πτεύουν, ελέγχουν και συντονίζουν τις εργασίες του 
Κλιμακίου τους και παρέχουν τις αναγκαίες προς τού¬ 
το εντολές και οδηγίες στο προσωπικό. Επίσης, κάθε 
δύο μήνες υποβάλλουν στην τριμελή Επιτροπή έκθεση 
αναφορικά με τη δραστηριότητα των Κλιμακίων τους, 
προτείνουν τρόπους βελτίωσης των εφαρμοζόμενων 
διαδικασιών και μεθόδων και μεριμνούν για την ασφαλή 
καταχώριση και προστασία του πληροφοριακού υλικού 
και των στοιχείων που διαχειρίζεται το Γ ραφείο στο 
πλαίσιο εκπλήρωσης της αποστολής του. 

5. Σε περίπτωση απουσίας ή κωλύματος, ο πρόεδρος 
και τα μέλη της Επιτροπής αναπληρώνονται από τους 
αναπληρωτές τους και οι προϊστάμενοι των Κλιμακίων 
από τον κατά βαθμό ανώτερο ή αρχαιότερο παρόντα 
υφιστάμενό τους. 

Άρθρο 3 

Στελέχωση Γ ραφείου - Προσωπικό 

1. Στο Γραφείο Αντιμετώπισης Περιστατικών Αυθαι¬ 
ρεσίας αποσπώνται μέχρι είκοσι πέντε ένστολοι και 
μέχρι δέκα μόνιμοι ή με σύμβαση εργασίας ιδιωτικού 
δικαίου αορίστου χρόνου πολιτικοί υπάλληλοι της Ελ¬ 
ληνικής Αστυνομίας, του Λιμενικού Σώματος - Ελληνικής 
Ακτοφυλακής και του Πυροσβεστικού Σώματος οι οποίοι 
συγκεντρώνουν σε επαρκή βαθμό τα οριζόμενα στην 
παράγραφο 13 του άρθρου 1 του ν. 3938/2011 ειδικότερα 
προσόντα. Ο ακριβής κατά Σώμα, βαθμό, κατηγορία και 
ειδικότητα αριθμός του προσωπικού που αποσπάται 
καθορίζεται αναλογικά, βάσει της συνολικής οργανικής 
δύναμης κάθε Σώματος, στο πλαίσιο της προβλεπόμε- 


νης στην ίδια διάταξη απόφασης του Υπουργού Προ¬ 
στασίας του Πολίτη. 

2. Ως προϊστάμενοι των Κλιμακίων ορίζονται ανώτεροι 
αξιωματικοί της Ελληνικής Αστυνομίας, του Λιμενικού 
Σώματος - Ελληνικής Ακτοφυλακής και του Πυροσβε¬ 
στικού Σώματος. 

3. Οι εκθέσεις αξιολόγησης του αποσπασμένου στο 
Γ ραφείο Αντιμετώπισης Αυθαιρεσίας ένστολου προσω¬ 
πικού συντάσσονται από τον ανώτερο ή αρχαιότερο του 
αξιολογούμενου αξιωματικό του οικείου Σώματος και 
υπόκεινται σε γνωματεύσεις από τους αξιωματικούς που 
είναι αρμόδιοι προς τούτο για τις εκθέσεις αξιολόγη¬ 
σης του λοιπού προσωπικού, σύμφωνα με τις ισχύουσες 
διατάξεις. Οι εκθέσεις αξιολόγησης των προϊσταμένων 
των κλιμακίων συντάσσονται από τους διευθυντές των 
Διευθύνσεων Προσωπικού των Αρχηγείων των οικείων 
Σωμάτων και γνωματεύουν επ’ αυτών οι αρμόδιοι, σύμ¬ 
φωνα με τις ισχύουσες διατάξεις, αξιωματικοί. Στην τε¬ 
λευταία περίπτωση, οι συντάκτες ζητούν πληροφορίες 
για τα ουσιαστικά προσόντα των αξιολογούμενων από 
τον πρόεδρο της τριμελούς Επιτροπής του Γραφείου 
προς έκφραση γνώμης. 

4. Ο πειθαρχικός έλεγχος του ένστολου προσωπικού 
των κλιμακίων ασκείται από τους προερχόμενους από 
το ίδιο Σώμα ιεραρχικά προϊσταμένους του, σύμφωνα 
με το ισχύον στο Σώμα αυτό πειθαρχικό δίκαιο. 

5. Για την αξιολόγηση, τον πειθαρχικό έλεγχο και άλλα 
συναφή με την υπηρεσιακή κατάσταση του πολιτικού 
προσωπικού ζητήματα εφαρμόζονται οι διατάξεις του 
ν.3528/2007 (Α' 26), όπως ισχύουν κάθε φορά. 

6. Το προσωπικό του Γραφείου Αντιμετώπισης Πε¬ 
ριστατικών Αυθαιρεσίας έχει καθήκον εχεμύθειας για 
πληροφορίες ή στοιχεία των οποίων λαμβάνει γνώση 
στο πλαίσιο άσκησης των καθηκόντων του. Η παράβαση 
του καθήκοντος αυτού, πέραν των προβλεπομένων από 
τις ισχύουσες κάθε φορά διατάξεις κυρώσεων, αποτελεί 
και λόγο άμεσης απομάκρυνσης των παραβατών από 
το Γραφείο. 

Άρθρο 4 

Τρόπος άσκησης αρμοδιοτήτων - 
Συνεργασία και υποχρεώσεις Υπηρεσιών 

1. Γ ια την εκπλήρωση της αποστολής του το Γ ραφείο 
Αντιμετώπισης Περιστατικών Αυθαιρεσίας συνεργάζεται 
με τα Αρχηγεία, τις Υπηρεσίες Εσωτερικών Υποθέσεων 
του Υπουργείου Προστασίας του Πολίτη, την Υπηρε¬ 
σία Οικονομικής Αστυνομίας και Δίωξης Ηλεκτρονικού 
Εγκλήματος, καθώς και με άλλες Υπηρεσίες της Ελλη¬ 
νικής Αστυνομίας, του Λιμενικού Σώματος - Ελληνικής 
Ακτοφυλακής και του Πυροσβεστικού Σώματος, με τις 
δικαστικές και εισαγγελικές αρχές, τον Συνήγορο του 
Πολίτη, καθώς και με άλλες αρμόδιες κρατικές ή ανε¬ 
ξάρτητες Αρχές, Υπηρεσίες Πρόνοιας και Κοινωνικής 
Αλληλεγγύης, Οργανώσεις, Σωματεία, εκπροσώπους 
ευαίσθητων κοινωνικών ομάδων και γενικά με οποιον- 
δήποτε νόμιμο φορέα ή ιδιώτη που εκδηλώνει ενδιαφέ¬ 
ρον ή μπορεί να συμβάλλει στη διερεύνηση υποθέσεων 
αρμοδιότητας του Γ ραφείου. 

2. Οι αρμόδιες Υπηρεσίες της Ελληνικής Αστυνομίας, 
του Λιμενικού Σώματος και του Πυροσβεστικού Σώ¬ 
ματος οφείλουν να ενημερώνουν άμεσα το Γ ραφείο 
σε κάθε περίπτωση που διεξάγουν έρευνα ή ενεργούν 
διοικητική εξέταση, κατόπιν καταγγελίας που περιέ- 

χει συγκεκριμένα στοιχεία ή σαφείς ενδείξεις τέλεσης 
των αναφερομένων στην παράγραφο 1 του άρθρου 1 
του ν. 3938/2011 πράξεων του ένστολου προσωπικού 
τους και να παρέχουν σ’ αυτό, μετά την ολοκλήρωση 
διερεύνησης της υπόθεσης, τα αιτούμενα στοιχεία και 
πληροφορίες. Ομοίως, οι δημόσιες υπηρεσίες και οι υπη¬ 
ρεσίες του ευρύτερου δημόσιου τομέα υποχρεούνται 
να ανταποκρίνονται στα αιτήματα του Γραφείου και να 
παρέχουν σ’ αυτό έγγραφα και στοιχεία σχετικά με τις 
διερευνούμενες υποθέσεις, σύμφωνα με τις διατάξεις 
της παραγράφου 7 του ίδιου άρθρου. Σε κάθε περίπτω¬ 
ση, τόσο οι Υπηρεσίες των υπαγομένων στο Υπουργείο 
Προστασίας του Πολίτη Σωμάτων Ασφαλείας όσο και 
οι λοιπές δημόσιες Υπηρεσίες και οι Υπηρεσίες του 
ευρύτερου δημόσιου τομέα υποχρεούνται να παρέχουν 
άμεση και ουσιαστική συνδρομή στο προσωπικό του 
Γ ραφείου προς το σκοπό εκπλήρωσης της αποστολής 
του. 

3. Οι Αρχηγοί των υπαγόμενων στο Υπουργείο Προ¬ 
στασίας του Πολίτη Σωμάτων Ασφαλείας οφείλουν να 
διαβιβάζουν στο Γ ραφείο τους φακέλους και τα στοι¬ 
χεία που αφορούν υποθέσεις σοβαρών καταγγελιών ή 
περιστατικών των οποίων η διερεύνηση έχει ανατεθεί σε 
μέλος της Τριμελούς Επιτροπής, να αναστέλλουν στην 
περίπτωση αυτή, την τυχόν ασκηθείσα πειθαρχική δίωξη 
και να μεριμνούν για την άσκηση του προβλεπόμενου 
πειθαρχικού ελέγχου στους παραβάτες μετά την ολο¬ 
κλήρωση της διαδικασίας πειθαρχικής διερεύνησης της 
υπόθεσης και την παραλαβή του σχετικού πορίσματος. 
Επίσης, οφείλουν να διατάσσουν νέα έρευνα κατόπιν 
σχετικής απόφασης του Γ ραφείου που διαβιβάζεται σ’ 
αυτούς, για τις υποθέσεις της περίπτωσης γ' της πα¬ 
ραγράφου 1 του άρθρου 2 του παρόντος. 

4. Τα αρμόδια για τη διενέργεια πειθαρχικού ελέγχου 
όργανα της Ελληνικής Αστυνομίας, του Λιμενικού Σώμα¬ 
τος - Ελληνικής Ακτοφυλακής και του Πυροσβεστικού 
Σώματος υποχρεούνται να εξετάζουν κατά προτεραιό¬ 
τητα κάθε πειθαρχική υπόθεση που αφορά σε πράξεις 


της παραγράφου 1 του άρθρου 1 του ν. 3938/2011 και 
τους ανατίθεται από την Επιτροπή, να συμμορφώνονται 
προς τις τυχόν παρατηρήσεις αυτής που αφορούν στη 
διερεύνηση της υπόθεσης και να γνωστοποιούν στο 
Γ ραφείο Αντιμετώπισης Περιστατικών Αυθαιρεσίας το 
αποτέλεσμα της πειθαρχικής έρευνας που τους ανα¬ 
τέθηκε. 

5. Η πειθαρχική έρευνα, η οποία διενεργείται είτε από 
μέλος της Επιτροπής είτε από τα αρμόδια προς τούτο 
όργανα των Σωμάτων, κατόπιν σχετικής απόφασης της 
Επιτροπής, διέπεται από τις ισχύουσες κάθε φορά δι¬ 
ατάξεις του πειθαρχικού δικαίου, του οικείου Σώματος, 
με την επιφύλαξη της παραγράφου 6 του άρθρου 1 του 
ν. 3938/2011 που αναφέρεται στον υπολογισμό του χρό¬ 
νου παραγραφής των αδικημάτων, τα οποία διερευνήθη- 
καν εκ νέου κατόπιν σχετικής απόφασης της Επιτροπής 
και ενόψει προηγούμενης καταδικαστικής απόφασης 
από το Ευρωπαϊκό Δικαστήριο για παράβαση των δι¬ 
ατάξεων της Ευρωπαϊκής Σύμβασης των Δικαιωμάτων 
του Ανθρώπου (ν.δ. 53/1974, ΦΕΚ Α' 256), με την οποία 
διαπιστώθηκαν ελλείψεις ή δεν αξιολογήθηκαν στοιχεία 
στο πλαίσιο της αρχικής πειθαρχικής διαδικασίας και 
έρευνας. 

Άρθρο 5 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Προστασίας του Πολίτη αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 29 Αυγούστου 2011 

